El Magnànim trau a la llum 26 poemes inèdits de Joan Fuster - Diari Jornada\nCoberta del nou volum sobre Fuster\nLa institució s'atansa al vessant poètic del pensador de Sueca\nEl Magnànim trau a la llum 26 poemes inèdits de Joan Fuster\n| 05 de juny, 2018 - 10:07\nJoan Fuster torna a aparèixer en els papers de la Institució Alfons el Magnànim-Centre Valencià d'Estudis i d'Investigació. Quart llibre al voltant del mestre de Sueca com a protagonista i desena publicació relacionada, Poemes inèdits posarà a l'abast del lector vint-i-sis poemes fusterians que, per diversos motius, havien quedat inèdits fins ara als arxius de l'escriptor, conservats al Centre de Documentació de l'Espai Joan Fuster a Sueca.\nSegons la institució, el volum mostra "composicions de diverses èpoques, tendències i estils que fan del llibre una mostra ben expressiva de la qualitat dels seus versos". El poemari inclou quinze poemes inèdits, nou poemes no inclosos en la versió definitiva del poemari Terra en la boca i la traducció de dos poemes en valencià que s’havien editat originàriament en castellà.\nL'estudi introductori ha anat a càrrec de Salvador Ortells Miralles, especialista en l'obra poètica de Joan Fuster i actual director de l'Espai Joan Fuster. Ortells destaca que "tot i que una part de la seua poesia ha estat publicada en diversos poemaris, llibres col·lectius, revistes i antologies, la seua poesia no és tan coneguda com caldria, ja que ha estat eclipsada per la seua excel·lent i abundant producció assagística i periodística".


Dossier Tecnológico | A FONS / ROBÓTICA / QUÈ ÉS UN ROBOT? / Andreu Corominas Murtra\nTomas Cascante 04/02/2014\tOpinión, Portada\tNo hay comentarios\npor: Andreu Corominas Murtra\nDesprés de la presentació de la setmana passada (veure post anterior al seu blog) , seguirem amb un post bàsic (però que ha sigut difícil d’escriure !) i explicarem què és un robot, de quines parts essencials està format, i quins coneixements i disciplines s’hi veuen implicats.\nDefinir amb rigor el concepte robot és bastant complicat, però podríem explicar-ho com una màquina electromecànica, que part o tota la seva estructura es mou en dos o més graus de llibertat. Sempre incorpora una part mecànica i una d’electrònica, i normalment també conté sensors, i un o més processadors que executen diversos programes informàtics dissenyats per resoldre un conjunt de tasques en concret, de manera autònoma, operada o mixta. El problema de definir amb rigor el terme robot és que la definició cal que s’allunyi tant del concepte “rentadora” com del concepte “cotxe”. Tant si ho hem aconseguit com si no, seguirem explicant les parts que formen un robot.\nEn un robot, en general sempre trobarem un o més llaços de l’estil:\nQuan diem “llaç” ens referim a cicles abstractes pels quals circula la informació.\nLa mecànica la formen el conjunt de peces (volums) i de quina maners estan unides, i és la part que defineix l’abast motriu del robot. La precisió motriu també vindrà, en part, determinada per la mecànica. Sovint el disseny i la unió de les peces són aspectes fonamentals per aconseguir els moviments desitjats. A més, la mecànica també s’encarrega de calcular quines són les forces que cada peça ha de suportar quan el robot es mou.\nLa part electrònica està formada per uns components que faran de pont entre el món informàtic i el dels sensors i els actuadors. L’electrònica dels robots és la gran traductora del llenguatge dels sensors al llenguatge informàtic, i del llenguatge informàtic cap al llenguatge dels actuadors. És un constant exercici de posar en comú diferents interfícies, rangs de voltatges, codificacions, connectors, freqüències, etc.\nEls sensors són components que converteixen una magnitud física (temps, acceleració, camp magnètic, temperatura, llum, etc. ) en un senyal elèctric. Els sensors són els sentits dels robots, i són la seva manera de veure el món. Des del punt de vista d’un enginyer robòtic, és molt interessant poder visualitzar el món d’una manera diferent de la que ho fem els humans, i fer l’exercici empàtic de visualitzar el món segons, per exemple, un escàner làser.\nLa part informàtica és l’encarregada de prendre decisions segons les dades que li arriben dels sensors, i enviar aquestes decisions cap als actuadors. Aquestes deliberacions les fa un programa informàtic que s’executa sobre un processador, i que ha de resoldre les decisions en temps real, és a dir amb un retard màxim que no afecti el rendiment de l’aplicació final. Aquesta part informàtica és molt creativa perquè obliga als programadors a imaginar moltes solucions i dreceres perquè els robots siguin ràpids i puguin executar les tasques amb èxit. No cal oblidar que avui en dia la informàtica es basa en dispositius demicroelectrònica, com els processadors, les memòries o altres xips.\nLa figura de dalt ens mostra el cas bàsic, però el podríem extendre amb un parell de situacions que ofereixen grans possibilitats pels robots d’avui en dia:\nPodem trobar sovint altres sensors en els propis actuadors o en la mecànica. Això ens genera nous llaços que ajudaran a tenir un control més precís dels moviments\nTambé hi ha la possibilitat de muntar actuadors sobre els propis sensors, la qual cosa obre les portes a una percepció activa, és a dir, a no haver de moure el robot sencer per focalitzar l’atenció en una zona concreta de l’entorn.\nCom veieu, això dels robots és un univers molt transversal, on habitualment es treballa amb equips de gent que s’han d’organitzar molt per poder-se repartir bé la feina entre els diferents especialistes, però sempre procurant que ningú perdi la visió global del robot que es vol construir.\nDoncs ara ja sabem una mica més què és un robot, de quines parts està format, i quins coneixemements i disciplines són importants alhora de dissenyar-los. De mica en mica anirem aprofundint en els diferents temes que hem explicat, i anirem analitzant notícies d’arreu que ens vagin arribant.\nAndreu Corominas Murtrarobotrobótica


El blog dels Gegants de Maó, Menorca. | La fotografia d' en Miquelet es Salero amb tots els fillets\nLa fotografia d' en Miquelet es Salero amb tots els fillets\ngeganters-mao | 31 Juliol, 2010 16:54\nCom cada any, Apropant-se a Maó les Festes de la Mare de Déu de Gràcia anem avançant alguns dels seus detalls detalls. En aquest cas el de una festa d’ aniversari, la d’ en Miquelet es Salero, que si be el que un fillet faixi deu anys no surt de lo corrent, el que si es pretén que sigui espectacular és la llista de convidats “Tots els fillets de Maó i pobles dels voltants”.\nEl nano en Miquelet es Salero deu anys després de la seva arribada a les nostres festes ja és conegut per tothom, és una figura per alguns divertida i pels més petits molt estimada. És així que des de l’ entitat gegantera de Maó, i amb la col·laboració de l’ Ajuntament de la ciutat, se li ha preparat pel dissabte dia quatre de setembre una poc usual festa d’ aniversari.\nÉs així que, buscant la manera de cel·lebrar el fet, però a la vegada també la de no recórrer a patrons de festes ja fetes en altres ocasions (des de un primer moment ja es va decidir que no hi hauria cercaviles, doncs resultava innecessari a dos dies dels que es faran el els dies principals), es va decidir que en Miquelet commemores el seu desè aniversari precisament amb els de la seva edat, és a dir tots els fillets de Maó.\nD’ aquesta manera el dia quatre de setembre, que cau en dissabte, a partir de les 10,30 hores del matí, tindrà lloc la concentració de fillets al Parc Rochina de Maó, mentre vagin arribant els fillets hi haurà música, jocs i xocolata per a tothom.\nJa serà a les dotze en punt del migdia quan tindrà lloc el moment crucial de la jornada: la fotografia d’ en Miquelet es Salero amb tots els fillets de Maó i pobles dels voltants. Es pretén que a dita fotografia hi assisteixi’n el màxim de fillets, que esperem que siguin molts de centenar, que col·locats a les escales del parc constituiran la fotografia històrica amb el seu amic en Miquelet.\nDita fotografia, als pocs dies serà penjada a la web www.gegantsmao.menorca.es en alta resolució per que de manera gratuïta tothom que vulgui, i molt especialment els petits protagonistes, se la puguin baixar.\nTambé s’ anima a tots els fillets que vulguin a portar en aquell dia algun regal d’ aniversari per en Miquelet, destacant que no cal que dit regal tingui un gran cost econòmic, doncs pot ser des de un dibuix, a una flor a una bossa de caramels, destacant en tot moment i per damunt de tot la intenció.\nJa se està convocant per a diferents medis a tots els fillets de Menorca, per a conseguir per el dia quatre de setembre, a les dotze del migdia, la fotografia de fillets més espectacular feta mai amb el seu gran amic que n’ és en Miquelet es Salero.


Surt a la llum la possible atracció entre dues concursants de 'Gran Hermano VIP'\nL'atracció entre dues concursants de 'Gran Hermano VIP' que hauria passat desapercebuda\nper Manel Ferrer divendres, 27 de desembre 2019 - 13:13h\nL'últim debat de 'Gran Hermano VIP' servia per mirar amb lupa algunes de les converses que s'havien portat a terme dins de la casa entre els diferents concursants. Aquest fet va portar al fet que el programa busqués una conversa que tenia com a protagonista a Mila Ximénez on confessava a les seves companyes que havia detectat una relació com a mínim d'atracció entre dues concursants.\nDavant d'aquesta confessió, la resta de concursants van voler saber més i ella va respondre que ho explicaria fora del concurs. Després de veure el vídeo, Jordi González li va preguntar pel tema i ella va preferir no donar més dades. Seguidament, Noemí Salazar va ser la que va voler mullar-se i compartir la informació amb tots els espectadors del programa.\nSalazar va dir que des que van presenciar el petó a la prova de Bollywood entre Estela i Adara, va veure que Estela tenia una actitud diferent cap a la seva companya i que, segons com, s'entenia que hi havia un sentiment que anava molt més enllà que la d'una bona amistat. Estela, preguntada per aquest tema, ho va negar i va aprofitar per llançar un al·legat cap a totes les seves companyes on aplaudia el concurs que havien fet totes i cadascuna d'elles.\nDe fet, aquesta possible carpeta secreta no seria l'única entre dues dones. En el seu moment també es va especular entre la relació que hi havia entre la periodista Irene Junquera i Alba Carrillo. Aquesta però, es va desactivar en el moment que Junquera va sortir del concurs i va visitar el plató de 'Sálvame' per negar-ho.\nVídeo: La 'cobra' de Gianmarco a Adara en un fredíssim retrobament\nEl rei Felip fracassa amb el seu discurs de Nadal a Catalunya\nVídeo: Impressionant reacció de Gianmarco en trobar-se amb Adara\nJa hi ha data i hora pel debat final de 'GH VIP 7'


estand Elicsia Singular a Construmat - Elicsia Singular\nestand Elicsia Singular a Construmat\nLlest l’estand que presentarem a Construmat per mostrar el sistema constructiu Steel Framing\nElicsia Singular es prepara per a un mes de Maig intens en el qual assistirem a les Fires de Sant Isidre de Cardedeu i a la fira Construmat, que aplega a totes les empreses del sector de la construcció, que hi presenten les darreres novetats i tecnologies.\nA les dues fires hi serem presents mostrant una estructura d'acer galvanitzat Steel Framing de 24,2 m2. L'hem dissenyat per ensenyar ràpid i visualment el sistema constructiu Steel Framing, del que Elicsia Singular ha estat pionera a Espanya i que està en ple creixement perquè redueix costos, temps d'execució i impacte mediambiental. L'estructura tenim previst aixecar-la en un parell d'hores, i la desmuntarem de la fira de Cardedeu per tornar-la a muntar a Construmat. Això dóna una idea de la facilitat i la rapidesa amb què s'executen projectes amb tecnologia Steel Framing.\nA l'estand d'Elicsia explicarem als visitants com funciona l'estructura, els avantatges davant formes tradicionals de construcció, i veuran diferents acabats tant per la façana com interiors. Presentarem acabats de suro natural 100% projectat i de morter acrílic autonetejable. També es podrà veure com treballen les façanes ventilades fetes de gres porcellànic i de fusta natural, i diferents tipologies de cobertes: planes o inclinades.\nL'equip tècnic i comercial d'Elicsia Singular s'estan preparant per donar resposta als visitants. L'equip tècnic per resoldre tots els dubtes que puguin aparèixer, i l'equip comercial per mostra els més de 20 models d'habitatges sostenibles del catàleg Elicsia Singular.\nNotícies\tMaterials i sistemes


El PPC arrenca avui el congrés per «rellançar» el partit en el «postprocés» - Regió7 :: El Diari de la Catalunya Central\nEl PPC arrenca avui el congrés per «rellançar» el partit en el «postprocés»\nXavier García Albiol és l'únic candidat a succeir en la presidència Alícia Sánchez-Camacho\nEl PP Català arrenca avui i fins demà el seu XIV congrés, en el qual es projectarà Xavier García Albiol com a nou president del partit, amb l'objectiu de «rellançar» el projecte popular en el «postprocés independentista» i aconseguir erigir-lo en el referent no sobiranista a Catalunya.\nAmb el traspàs definitiu de poders entre l'actual presidenta, Alícia Sánchez-Camacho, i el seu successor al càrrec, Xavier García Albiol -que des de fa temps ja exerceix de facto com a líder del partit en el seu paper com a coordinador general-, els populars catalans posaran fi a un període de transitorietat a la cúpula que s'ha allargat més d'allò previst, durant dos anys. Una etapa «d'interinitat excessivament llarga», segons admet el mateix partit, i que ha estat causat sobretot per les successives convocatòries electorals tant a Catalunya com especialment en les generals a Espanya, cosa que va provocar que ajornés el congrés nacional i, com a derivada, els congressos autonòmics posteriors. Albiol, que va rebre ja un suport majoritari a la seva candidatura quan va aconseguir el 98,65% de suport entre els 3.487 afiliats que van votar en el procés d'elecció del candidat a la presidència del partit fa setmanes, serà proclamat definitivament avui pels 1.100 compromissaris que votaran en la segona i definitiva volta.\nPrecisament pel fet d'haver-hi només un candidat, s'espera un conclave «tranquil i sense pugnes», com va augurar ahir en roda de premsa el president del Comitè Organitzador del congrés i secretari Territorial del PP Català, Ramón Riera, per a qui el congrés haurà de servir per «renovar els lideratges i les estructures» del partit i «rellançar» el projecte popular a Catalunya.\nLa cita, que serà clausurada diumenge pel president del govern i del PP, Mariano Rajoy, arrencarà avui a l'Hotel Hesperia Tower de l'Hospitalet de Llobregat amb la constitució de la mesa del congrés, presidida per la ministra de Sanitat, Dolors Montser-rat. La inauguració del congrés anirà a càrrec del vicesecretari d'Autonomies i Ajuntaments del PP, Javier Arenas, entre d'altres.


Ràdio Balaguer - ERC insta Sánchez a triar entre 'anar cap a la dreta' o dialogar per una solució democràtica a Catalunya. Vilalta emplaça el líder del PSOE a deixar de ser 'covard' i tenir 'valentia' per apostar per la política.\nLa portaveu d'ERC, Marta Vilalta, ha assegurat aquest dilluns que el líder del PSOE, Pedro Sánchez, té dues opcions després del 10-N, o anar cap a la dreta i "comprar" el discurs de l'extrema dreta o bé "escoltar" les urnes i "seure" a dialogar per trobar una solució democràtica per a Catalunya.\nEn roda de premsa, Vilalta ha dit que ERC proposa una solució democràtica que passa per l'exercici de l'autodeterminació, la fi de la "repressió", l'amnistia i el respecte per les institucions catalanes.\nVilalta ha reivindicat que es produeixi un diàleg amb l'Estat on es pugui "parlar de tot". Ha afirmat que Sánchez té l'oportunitat de deixar de ser "covard" i que afronti amb "valentia" una solució que requereix "política".


Es reforça el dispositiu de busca de la vaca perduda en Borriana per trobada d'indicis sobre la seua localització - Actualitat de Castelló\nEs reforça el dispositiu de busca de la vaca perduda en Borriana per trobada d’indicis sobre la seua localització\nBY Maria Pilar Méndez 13 setembre, 2017 126 views0 comments\nLa Policia Local de Borriana i la Guarderia Rural han informat sobre les 13:30 hores sobre el reforç en el dispositiu de busca del astat escapada del recinte taurí durant les festes de la Misericòrdia.\nSegons han informat els membres de la Guarderia Rural, s’han trobat indicis com a empremtes que podrien correspondre a l’animal per la grandària i la forma i que s’han trobat en una parcel·la de la zona marítima rural en la que s’ha estat treballant en jornades anteriors.\nA més, també s’ha localitzat un punt en què s’analitza si el rastre deixat correspon a l’animal a la recerca ja que inclús podria haver pernoctat durant diverses jornades en el mateix lloc.\nEl dispositiu que des del migdia ha començat a habilitar la Policia Local ha consistit, com ja es va fer en la localització i càrrega de la primera de les caps, a situar un manso en la parcel·la en què s’han entrobat les empremtes i rastres. Durant la vesprada s’actualitzarà la informació a mesura que hi haja novetats.\nPreviousPeñíscola reparteix 1500 pastissets i 50 litres de moscatell durant la celebració del Dia del Turista\nNextVila-real amplia el departament de Serveis Socials amb nou professionals


El nou rober de Càritas obre les portes en un local del Mercat Municipal | Nova Ràdio Lloret\nEl nou rober de Càritas ha obert portes aquest dijous al carrer Sènia del Rabic, a l’edifici del mercat municipal. Sembla una botiga, amb roba i complements de segona mà, i un altell, on hi ha el magatzem i una sala on oferiran suport emocional i formació als usuaris.\nLa presidenta de Càritas de Lloret, Lucia Echegoyen, assenyala que és un projecte de poble, transversal, on tothom hi ha col·labora.\nEl rober, que és obert a tothom, comptarà amb 12 voluntaris de Càritas, que destaquen la millora respecte de l’ubicació anterior. Obren els dilluns, dimecres i divendres al matí, i dimarts i dijous a les tardes.\nEl nou rober, que fins ara es trobava a la parròquia, dignifica el servei de facilitar l’accés a la roba a persones vulnerables. Compta amb dos aparadors, emprovadors, i és un espai de pas amb molta llum.\nEl funcionament del rober és ben senzill: es demana a la població que doni la roba que no fa servir, i aquesta s’ofereix als usuaris a canvi d’un donatiu. Els diners es reinverteixen tots en Càritas.\nSènia del Rabic\nArticle anteriorMés de 700 persones grans, vacunades a la Biblioteca\nArticle següent11 apartaments turístics de Lloret seran l’habitatge de persones vulnerables


Revisió del 14:20, 13 set 2016\nCorregides un parell d'errades\nRevisió del 13:20, 11 set 2016 (modifica)\nm (+confusió: Teorema)\nRevisió del 14:20, 13 set 2016 (modifica) (desfés)\nOrestesmas (discussió | contribucions)\nm (Corregides un parell d'errades)\nS'utilitza el terme ''[[conjectura]]'' per a referir-se a una suposició que no està suportada per cap [[observació]], o [[experiment]]. En canvi, una [[hipòtesi]] té el suport dels experiments, o de l'observació.\nUna teoria vàlida es distingeix pel fet que té una lògica interna, és a dir, un teorema no contradiu els altres teoremes, de manera que tot el conjunt és coherent segons les regles de la [[lògica]]. A més, les teories vàlides solen permetre de fer prediccions sobre fenòmens [[físic]]s en un àmbit científic determinat. En general, se solen preferir les teories que són més simples i elegants des d'un punt de vista [[matemàtic]] (vegeu: el principi de la [[navalla d'Occam]]), i les que es poden aplicar a un rangventall de fenòmens més ampli.\nEn [[matemàtica]], una '''teoria''' és un conjunt de proposicions relacionades lògicament. En lògica matemàtica, una teoria és un conjunt d'axiomes i tots els teoremes que se'n poden derivar. El [[teorema d'incompletesa de Gödel]] diu que cap teoria consistent, amb un nombre finit d'axiomes, no pot contenir totes les proposicions vertaderes. D'una teoria ''T'' es diu que és decidible si existeix un [[algorisme]] que determina si qualsevol proposició dadadonada és o no un teorema de ''T''. Per exemple, la [[teoria de grups abelians]] és decidible, mentre que la [[teoria de conjunts]] és indecidible.\nObtingut de «https://ca.wikipedia.org/wiki/Especial:MobileDiff/17477127»


La Molina - Combinades - 07/08/2021 al 14/08/2021 - de 13 a 16 anys | Xanascat, la xarxa jove d'albergs de Catalunya\nLa Molina - Combinades - 07/08/2021 al 14/08/2021 - de 13 a 16 anys\nTorn del 07/08/2021 al 14/08/2021\nBona tarde famílies! Avui ha sigut el comiat, l'últim dia d'estada i gran cloenda.\nAhir amb els teens i monitors vam fer un torneig de bàsquet per poder finalitzar la temporada de tornejos que hem fet durant tota l’estada i vam tancar el CI. Allà van sortir tots els personatges que havien sortit fins aleshores a l’espectacle i es van acomiadar dels nens. Va ser una gran cloenda i ells s’ho van passar d’allò més bé.\nLa Molina Xanascat | Combinades d'anglès i multiesportives - de de 13 a 16 anys - 07/08/2021 al 14/08/2021\nBona tarde famílies! Avui ha sigut l'últim dia complet amb activitats i anglès. El grup estava en una muntanya rusa d’emocions. Per una part estaven super euforics pel gran últim dia i tot el que comporta (activitats, project, disco night…) i per l’altre part una mica tristos perquè això ja s'acava i ara que s’han convertit en una petita família, voldrien passar més temps junts.\nBona nit famílies! Avui ha sigut el cinquè dia d’activitats. El grup estava euforic i tenien moltes ganes d’aquest dia ja que avui hem anat al Parc del Segre, i així ho han demostrat amb la seva actitud. El grup está molt motivat i tenen moltes ganes de seguir fent mil i una activitats.\nBona nit famílies! Avui ha sigut el quart dia d’activitats. El grup estava molt content i tenien moltes ganes d’aquest dia, i així ho han demostrat amb la seva actitud. El grup está molt motivat i tenen moltes ganes de seguir fent mil i una activitats.\nBona tarda famílies! Avui ha sigut el tercer dia d’activitats. El grup avui tenia molta motivació per aquest dia, i així ho han demostrat amb la seva actitud. La cohesió grupal és cada cop més forta i això fa que les coses funcionin de forma espectacular.\nBona tarda famílies! Avui ha sigut el segon dia d’activitats i de classes d'anglès, el grup avui tenia molta motivació per aquest dia, i així ho han demostrat amb la seva actitud. El grup cada cop està més cohesionat i això fa que les coses funcionin molt millor.\nBona tarda famílies! Avui ha sigut el primer dia d’activitats i de classes d'anglès, la canalla tenia moltes ganes de començar aquest dia i així ho han demostrat amb molta energia i actitud. Ha estat un dia genial!


CAP Guineueta | Informació per a la teva salut | Pàgina 2\nEl mes de febrer comencen les noves activitats programades a l’agenda de L’Escola de Salut per a Tothom, que es realitzen a l’Espai Social de Salut Comunitària (Passeig Valldaura 135, al costat del CAP).\nEs tracta de diferents tallers i xerrades gratuïtes, adreçades a diferents públics.\nPodeu consultar totes les activitats disponibles fent click aqui.\nLliurant la butlleta emplenada al CAP Guineueta\nEscrivint un correu electrònic a: comunitariaguineueta.bcn.ics@gencat.cat\nTrucant al telèfon 675 213 996\nAmb l’arribada del 2020, volem repassar les entrades que més heu visitat durant l’any 2019.\nQuè haig de fer si tinc hemorroides i com puc evitar-les?\nPreguntes freqüents sobre les baixes mèdiques (o incapacitats temporals)\nSi necessiteu que algú faci un tràmit sanitari en nom vostre\nEl proper dia 5 de febrer comença una nova edició de l’Escola de Salut per a la Gent Gran Guineueta Canyelles a l’espai de salut comunitària Guineueta (Passeig Valldaura 135, al costat del CAP).\nEs tracta d’un espai d’aprenentatge dinàmic i participatiu amb temes especialment interessants per a la gent gran, orientats a un envelliment actiu i saludable. Hi haurà una sessió setmanal, els dimecres de 10:30h a 12h.\nLa inscripció es farà:\nA través d’aquest díptic, que s’ha d’omplir i dipositar a la bústia que hi ha a la planta 0\nEnviant un correu electrònic a: comunitariaguineueta.bcn.ics@gencat.cat\nA partir de l’1 de gener de 2020 la Sanitat Pública finançarà la medicació per deixar de fumar bupropió (Zyntabac) i vareniclina (Champix).\nEls pacients candidats són els que:\ntinguin motivació expressa per deixar de fumar (amb un intent de deixar de fumar durant el darrer any), o\nfumin 10 cigarretes o més al dia i tinguin un nivell alt de dependència\nLa prescripció i la dispensació es farà mitjançant recepta electrònica\nEl tractament serà com a màxim de dotze setmanes\nEs prescriurà un únic envàs al mes\nEs finançarà un intent a l’any per pacient\nPer a qualsevol dubte, consulteu el vostre professional sanitari de referència.\nGIS Yolanda Lebrero, Infermera Ruth López i GIS Francisco Jose Martos\nCada vegada més podem veure, tant als mitjans de comunicació com als centres de salut, un augment dels problemes de salut als nens i adolescents relacionats amb l’abús de les noves tecnologies. La Organització Mundial de la Salut (OMS) ja considera l’addicció als videojocs com una malaltia.\nLes pantalles ens envolten. Televisions, tablets, mòbils, consoles i ordinadors normalment no falten a les cases. És difícil mantenir-se al marge de les noves tecnologies, per a moltes persones són necessàries i obtenim molt beneficis en el seu ús en el dia a dia. Precisament per aquest motiu hi ha una baixa percepció del risc que suposa la utilització de les noves tecnologies, l’accés a xarxes socials o jocs online, però és important conèixer que tenen els seus riscos i fins i tot poden causar problemes de salut.\nUn ús abusiu pot crear dependència i, com qualsevol altre dependència, pot perjudicar greument la salut. Tenir una addicció a les pantalles afectarà el comportament, perjudicarà les relacions afectives i la vida social provocant aïllament i solitud.\nLa persona depenent pot tenir crisis d’abstinència, que en el cas de l’addició als videojocs poden allunyar-la de la realitat i portar-la a la realitat paral·lela del vídeo joc. Estudis internacionals assenyalen que 9 de cada 100 usuaris dels vídeo jos pateixen addicció. Continua llegint →


La piscina duplica el nombre d'alumnes en els cursos d'estiu\nDurant tot el mes de juliol s'estan celebrant en la Piscina Municipal els cursos intensius d'estiu de natació, amb classes per a xiquets i adults. La proposta esportiva es completa en el Poliesportiu Municipal amb els cursos intensius de tenis.\nL'oferta de tres cursos de natació per a adults ha donat els seus fruits i, durant el mes de juliol, un total de 55 alumnes majors participen en els cursos d'estiu organitzats per la Regidoria d'Esports.\nCatorze en el torn matinal (a les 9'00 hores), vint-i-set en el de la vesprada (a les 20'00) i altres catorze en el de la nit (a les 20'45), als que cal afegir els dèsset xiquets inscrits en el curs matinal per als més menuts (a les 10'00 hores).\n''Estem parlant d'un total de setanta-dos alumnes entre xics i grans durant el mes de juliol'', resumix Fernando García Cabot, el gestor tècnic esportiu municipal. ''Pel que podem afirmar que hem superat el clot de l'any passat, ja que pràcticament hem duplicat el nombre de cursetistes''.\nPer la seua banda, després de la celebració de les Dotze Hores de Tenis, que va posar passador final a la temporada regular, el Club de Tenis està impartint durant tot el mes de juliol uns cursos intensius d'iniciació, els dimarts i dijous a la vesprada, de 18 a 21 hores.


La Mostra Gastronòmica de Cabrils, una història de 30 anys - Pànxing\nEntre el 18 i el 21 d’agost, Cabrils celebrarà la seva tradicional Mostra Gastronòmica, enguany amb un gust molt especial. Arribar als 30 anys d’una fira local, amb la bona salut que exhibeix la Mostra de Cabrils, no és una tasca fàcil. La idea original d’un parell de cabrilencs, la fe d’uns quants en els moments originals i la feina de molts durant molts anys han fet de la Mostra Gastronòmica de Cabrils un referent a la comarca.\nLa Mostra repeteix un any més el seu model tradicional amb algunes sorpreses. Més d’una seixantena d’estands confegeixen la Mostra, però les grans estrelles seran, una edició més, els 16 estands de restauració i els cinc de vins i cava, amb exclusivitat de la DO Alella, que permetran, un any més, gaudir de sopars a la fresca de gran qualitat i situar Cabrils com a referent gastronòmic al Maresme durant 4 dies. Després de 12 anys al capdavant com a directora, si algú coneix la Mostra com si fos casa seva, és la Geno Estrada, qui afirma que “tenim unes xifres que es belluguen sobre els 15.000 visitants, una xifra estabilitzada des de ja fa unes quantes edicions, però és que sincerament crec que estem en el llindar correcte, anar més enllà no crec que sigui assumible i correríem el risc de morir d’èxit i no és el que volem”.\nAmb la seva arribada a la direcció de la Mostra, la Geno va introduir alguna novetat que encara avui es conserva, com la proposta de fer una placa de cava commemorativa de cada edició. A aquesta iniciativa es van sumar durant uns anys Parxet i Roure i ara Parxet la manté, i va comportar la celebració el diumenge, coincidint amb la Mostra, d’una exposició de plaques de cava que permet fer intercanvis i compravenda als col•leccionistes.\nEnguany, amb motiu dels 30 anys, la Geno ha introduït altres novetats: una gran sorpresa “de la qual no puc dir res perquè, si no, deixaria de ser sorpresa”, diu entre rialles, i unes demostracions de cuina en viu, sessions de showcooking on diversos restauradors faran demostracions de la seva cuina en directe. La Geno avança qui seran els protagonistes: “dissabte 19, la Paula Alòs, guanyadora del Masterchef Junior 2017; el diumenge 20, l’Alberto Ortiz, del restaurant AXOL, cuinarà els Aromes de Cabrils, les postres que va presentar al Fòrum Gastronòmic de Barcelona, i dilluns 21, a càrrec de Ca l’Estrany, es farà una demostració de tall de pernil a mà”.\nLa Geno vol remarcar que enguany “hem apostat de manera ferma pels plats, gots, coberts i tovallons biodegradables i hem dissenyat una copa especial commemorativa del 30è aniversari”. A més, recorda que a la Biblioteca de l’escola, a l’entrada del mateix recinte, durant els 4 dies hi haurà una exposició dels 30 anys que portarà els visitants, a partir de fotos i material gràfic, a un recorregut per aquesta història.\nLa fe d’uns quants\nSi la Mostra és avui el referent que és, no ha estat fruit de la casualitat ni de l’atzar. Aquella petita fira, que va néixer on ara s’ubica la Biblioteca de Cabrils, llavors un espai buit i sense utilitat, va créixer de la mà de tot un equip de gent que hi va creure des del primer moment i que hi va apostar amb fermesa i abocant tota la seva imaginació i esforços.\nEls ideòlegs de la mostra van ser en Quico Carcolé i en Joan Masjoan, qui van coincidir en l’espai i el temps i, després de visitar la primera fira de l’Incavi a Barcelona, van decidir que Cabrils es mereixia una cosa similar, a una altra escala, i van defensar la idea davant de qui va fer falta. Un equip a l’ajuntament receptiu al tema i amb moltes ganes de treballar va fer que el projecte tirés endavant. Després de 4 edicions en la localització inicial, on en Josep Grau, regidor de l’època, recorda que “vam haver de comprar fins i tot ventiladors enormes perquè la gent se’ns ofegava de calor”, la Mostra es comença a replantejar. Era 1992, l’any olímpic, i en Jordi Fontanills, des de Seipro, se n’havia fet càrrec de la direcció. En Jordi coincideix amb en Josep en defensar “allò va ser una gran feina col•lectiva. Tots hi creiem, ho fèiem des del cor perquè veiem que estàvem fent una cosa espectacular. Jo vaig poder tirar moltes coses endavant perquè tenia gent darrere com en Josep Grau, en Joan Masjoan, la Rosa Múrcia i la brigada al complet que estava darrere i que posava les hores que fessin falta perquè tot rutllés”. Parlant de la brigada, en Josep vol fer un esment especial al Jordi Galvany, cap de la brigada d’aquell moment, “que amb la seva professionalitat va desencallar tot de temes que d’altra manera no haguéssim sabut resoldre”.\nAquell 1992 va ser l’any en què es va decidir canviar la ubicació de la Mostra. Estava clar que començava a ser una fórmula d’èxit i que es necessitava més espai si es volia fer créixer… i, com tot canvi, no va estar exempt de polèmiques. En Josep recorda: “quan vam plantejar baixar la Mostra al recinte de l’Escola L’Olivera, molta gent se’ns va tirar a sobre, se’ns va acusar d’emportar-nos la festa major fora del poble… però el temps ens ha donat la raó”. I el canvi d’ubicació no va ser l’únic canvi: en Jordi, seguint la moda de les Olimpíades, quan Barcelona es va omplir de carpes, es trasllada a Cabrils i es comença a fer el model actual.\nDes d’aquest moment es va vetllar sempre per la qualitat, i cada any s’intentava sorprendre. Si aquell primer any a l’escola L’Olivera van aconseguir tenir exposada una torxa olímpica original durant tota la Mostra, un altre any es va aconseguir tenir una Fórmula 1 enmig del pati, o la construcció de jardins majestuosos en el centre del recinte, o el gran canvi que va representar donar entrada a la Mostra per la porta principal de l’escola i no per la porta de baix, com es va fer durant molts anys.\nEls canvis s’han anat produint, uns simplement per ganes d’innovar, altres per imponderables aliens, com va ser la construcció del Pavelló poliesportiu en una zona abans ocupada per la Mostra que va obligar a fer una reordenació dels espais tradicionals. El 2006 arribava el canvi de direcció del Jordi Fontanills per la Geno Estrada –després d’uns anys de treballar plegats–, càrrec en el qual continua actualment amb les mateixes ganes que fa 12 anys. Malgrat les ganes, a 15 dies de la inauguració, ja és incapaç de pensar en res més i, quan se li pregunta per projectes de futur per la Mostra 2018, contesta: “en aquests moments, el projecte de futur més immediat és que l’edició que tinc entre mans sigui un èxit. Si vols, el dia 22 d’agost parlem de futur”.


Emma (no) és com les altres noies - Diari de Barcelona | Diari de Barcelona\nEmma (no) és com les altres noies - Diari de Barcelona\nEmma (no) és com les altres noies\nReflexionem al voltant del personatge de Jane Austen i la seva importància en l’actualitat\nPer Alma Galvez , Júlia Gaitano , Teresa Salas i Naomi Urquizu\nDesembre de l’any 1815, es publicava a Regne Unit una novel·la de l’escriptora Jane Austen. Emma, que era també el nom de la seva protagonista, seria l’últim llibre que la britànica publicaria en vida, després de Sentit i Sensibilitat (1811), Orgull i Prejudici (1813) i Mansfield Park (1814). Com ja és habitual trobar en l’obra de l’autora, tracta temes que resonen, especialment, amb el sector femení de la societat. El motiu sembla clar. A diferència de la majoria de literatura produïda fins llavors, Austen té un patent interés a parlar de les preocupacions de dones (la majoria de classe bona, això sí) contemporànies al seu propi temps. Emma Woodhouse no és una excepció. De totes maneres, sí que es presenta una lleugera anomalia de les seves anteriors heroïnes, com Elizabeth Bennett o les germanes Dashwood, en què Emma té un caràcter més complicat que les seves antecesores. La pròpia Jane Austen n’era conscient, advertint: «He escollit una heroïna que a ningú menys a mi mateixa li agradarà gaire». Aquest nou model de dona mantenia els trets principals de les altres i les seves preocupacions (respecte a la posició social, relacions d’amistat i perspectiva del matrimoni), però incloïa un caràcter orgullós i xafarder, i una presumpció de talents de celestina.\nCom ha passat amb totes les seves obres, hi ha hagut nombroses adaptacions audiovisuals d’Emma, des de sèries fetes per la BBC fins a adaptacions cinematogràfiques amb diferents estils, passant per webseries que es poden trobar a YouTube. De totes aquestes, destaquen Clueless (Fuera de onda) (1995, Amy Heckerling), una adaptació moderna ambientada als anys 90 on la protagonista és rebatejada amb el nom de Cher, i Emma. (2020, Autumn de Wilde), que té lloc a l’època original. En ambdues pel·lícules es retrata l’heroïna com una jove rica, superficial, pretenciosa i egoïsta que sembla actuar per al seu propi benefici. No obstant, així com avancen les dues històries, veiem que en realitat miren més per la resta que per si mateixes, amagant-se darrere una faceta repel·lent. En l’adaptació de 1995, Cher (Alicia Silverstone) es presenta com l’estereotip de noia popular contemporània de la seva època: guapa, pija i amb preocupacions ingènues. En la de 2020, Emma és significativament més difícil de tractar i ella mateixa procura que així sigui. Atenent a la trama original, les dues són manipuladores però les intencions darrere els actes de cada una són diferents. Des del punt de vista actual, no podem revisitar una obra com aquesta sense tenir en compte les qüestions de classe i privilegi que estan tan presents en el discurs sociopolític de la nostra època. És per aquest motiu que costa empatitzar amb l’Emma interpretada per Anya Taylor-Joy, que pot resultar més distant, encasellada dins d’una narració que s’aproxima al tema d’una forma més seriosa que la de Clueless.\nL’Emma (Anya Taylor-Joy) i la Cher (Alicia Silverstone) a les seves respectives pel·lícules.\nMalgrat tot, el que fa que l’espectadora es mantingui interessada pel relat no és la possible identificació amb cap de les dues protagonistes, sinó les relacions d’aquestes amb els qui les envolten. La tendresa de Cher/Emma cap a la figura paterna, així com la preocupació pel benestar de les seves amigues, fa que estiguem rooting per elles fins el final. I, com és evident en els dos casos, les relacions romàntiques seran crucials pel desenvolupament de les nostres protagonistes: l’interès de la Cher i de l’Emma per fer de celestina en les relacions que les envolten (a l’Anglaterra del segle XIX o als Estats Units dels anys noranta), ja sigui a través de les seves amigues o les persones que l’envolten en la societat per així ignorar el seu propi destí. El contrapunt dels plans de l’Emma i de la Cher el trobarem a través de la figura de l’home seriós que hem vist en gran part de comèdies romàntiques durant la història del cinema. Així doncs, Mr. Knightley es presenta com l’home que li donarà rèplica i li portarà la contrària a l’Emma, tot i que es pugui intuir un cert interès per protegir la jove i que aquesta deixi de centrar-se en la vida dels altres per ocupar-se de la seva (i malgrat descobrim que ell mateix acaba fent també les seves conxorxes a espatlles de l’Emma). L’evolució de la figura de Knightley a Clueless afegeix un component com és el fet de que, en aquesta ocasió, sigui el fill de la dona del pare de la Cher, en Josh (Paul Rudd), que també actuarà com el contrapunt moral i, en certa part, intel·lectual de la jove: on la Cher veu la MTV, ell prefereix la CNN; a més de dedicar-se a llegir a Nietzsche durant el seu temps lliure. Aquesta corrent pels homes seriosos serà una figura constant durant les comèdies romàntiques dels anys noranta i inicis dels 2000: des del propi Josh fins al Mark Darcy de Colin Firth a El diari de Bridget Jones (2001, S. Maguire i reinterpretació d’un altre títol d’Austen com és Orgull i Prejudici) passant pel Patrick Verona (Heath Ledger) cantant «Can’t Take My Eyes Off You» a Ten Things I Hate About You (1999, G. Junger). Ens trobarem davant una col·lecció d’homes que, més o menys seriosos, acabaran sent l’antítesi de les nostres heroïnes; tal i com passa en el cas de la història d’amor entre l’Emma i el senyor Knightley.\nEn Paul Rudd a Clueless.\nUn dels adjectius que sol anar de la mà tant d’aquestes adaptacions cinematogràfiques com de l’obra original d’Austen és el de cursi. Segons el Diccionari de la llengua catalana, cursi significa «que volent aparentar elegància, finor, riquesa, en manca visiblement»; però fins a quin punt aquesta definició s’apropa a Emma? Normalment, si una obra s’etiqueta com a cursi, aquesta acostuma a estar creada per una dona o per a un públic que en la seva majoria són dones (com les novel·les de Nicholas Sparks); gairebé en to despectiu, una cosa que s’estén també fins a gèneres com les pel·lícules romàntiques o aquelles que estan dedicades a un públic adolescent, de manera que no és casualitat que totes aquestes adaptacions d’Austen es puguin encabir dins d’aquest gènere. Però en el cas d’Emma i Clueless tant l’Emma com la Cher són personatges als quals no els manca ni l’elegància, ni la finor, ni tan sols la riquesa; més aviat tot el contrari. Així doncs, quan ens trobem davant aquestes obres ens adonem de que potser allò que considerem cursi no ha de ser necessàriament una cosa on es reflecteix la manca d’alguns valors, sinó que són obres que hauríem de legitimar per un fet que va més enllà d’aquesta etiqueta: hem crescut amb elles perquè ens hem vist reflectides en elles; potser més que amb altres obres que estan “millor considerades” tant per part del públic com per la crítica. Tanmateix, són obres que per molt que tinguin per públic potencial a un target de joves adolescents sempre han estat considerades “plaers culpables” dels quals hem arribat a renegar en algun punt de la nostra vida; però que també ens han ajudat a crear una visió del nostre món.\nTal i com apuntava Virginia Woolf, «per a Jane Austen hi havia quelcom vergonyós en el fet d’escriure [Emma]». 205 anys després, nosaltres també podem sentir una certa vergonya quan mirem les pel·lícules basades en els seus llibres, però no és exactament la mateixa que sentia Austen. Si bé l’experiència d’aquest sentiment té el mateix origen, en el seu cas tenia més a veure amb la timidesa d’estar escrivint sobre coses de dones (i per a dones) que no pas pel fet de consumir-les. El punt en comú el trobem en la deslegitimació de la creació de continguts fets per nosaltres, com a dones. Dins d’aquesta condició, la d’expressar-nos i fer-ho per a un públic femení, hi trobem de forma inherent, gairebé intuitiva, alguna cosa dolenta, un ridícul al qual cap autor home s’ha hagut d'enfrontar mai. Si llegim novel·les romàntiques o veiem pel·lícules comercials de la mateixa temàtica, ho fem amb la consciència de que es tracta de productes pensats per nosaltres que no obstant gairebé mai ens fan justícia. I això és degut al pacte establert per la societat de que no se’ns pot entendre.\nDes de petites se’ns acostuma a que no ens agradi allò que ens treu de l’exclusivitat pròpia. Ens posa en contra de la resta de nenes a l’escola i a l’institut, i fins i tot quan passem a estudis superiors o a l’àmbit laboral. Rebutgem la feminitat des d’allò més banal com ara que ens agradi el color rosa fins als continguts que consumim. Sovint, això deriva en un complexe de “no voler ser com les altres noies” que essencialment neix de la vergonya que sentim quan un dels nostres interessos coincideix amb allò que la societat ha ridiculitzat. És per això que el procés invers de desavergonyir-nos de nosaltres mateixes és complicat i, fins i tot, no sempre es pot aconseguir eliminar aquesta misogínia interna. Fins a quin punt aquest camí cap a l’acceptació d’una certa sensibilitat, i la integració d’aquesta forma de veure el món en un mainstream que habitualment ho margina, sigui quelcom que podem esperar d’un futur pròxim, és realment incert. Sí que hem vist intents de posar-ho en valor, aquestes últimes dues dècades, ja sigui per part d’una cultura més pop (amb la pròpia Clueless) o des d’un àmbit més “intel·lectual” (com podem veure amb l’obra, per exemple, d’una directora com Greta Gerwig i, concretament, en la seva recent adaptació d’un altre clàssic de la literatura femenina com és Mujercitas). Però també és cert que, en la majoria dels casos, no s’ha aconseguit que el canvi de paradigma sigui significatiu o permanent. Compartint les nostres experiències personals, no obstant, hem pogut constatar que totes nosaltres, així com les nostres amigues i companyes, hem viscut processos similars i ens trobem en un punt en què podem començar a viure els nostres gustos sense avergonyir-nos. És un camí complicat, però reivindicant aquestes obres com a referents identitaris i vitals, en definitiva, es poden donar els primers passos.\nTràiler oficial d'Emma. (2020)


La mesa del Congrés suspén automàticament els quatre diputats presos - À Punt\nLa mesa del Congrés suspén automàticament els quatre diputats presos\nLa decisió no ha sigut unànime, ja que els dos diputats d'Unides Podem han sol·licitat més temps i han mostrat el seu desacord.\nLa mesa del Congrés ha decidit suspendre automàticament els diputats presos Oriol Junqueras, Jordi Sànchez, Josep Rull i Jordi Turull com a diputats després de l’aval dels lletrats\n24 de maig 2019 - 19:07\nLa mesa del Congrés, presidida per la socialista Meritxell Batet, ha suspés com a diputats els quatre presos preventius que van obtindre escó en les eleccions generals del 28 d'abril: Oriol Junqueras, d'Esquerra Republicana, i Jordi Sànchez, Jordi Turull i Josep Rull, de Junts per Catalunya.\nBatet ha anunciat l'adopció d'aquesta mesura, acordada després del resultat de l'informe encarregat als lletrats de la cambra baixa, que avalava suspendre aquests parlamentaris electes en aplicació de l'article 384 bis de la llei d'enjudiciament criminal.\nLa suspensió automàtica acordada per la mesa de la cambra suposa que Junqueras, Sànchez, Rull i Turull no podran acudir a les sessions o participar en les comissions parlamentàries, ni cobraran de la institució.\nUn nou dictamen decidirà el còmput de la majoria\nA més de tractar la suspensió, la mesa havia d’analitzar l’abast d’aquesta mesura, sobretot pels efectes que podia tindre per al llindar de la majoria absoluta en faltar quatre dels 350 escons del Congrés, assumpte sobre el qual s’ha acordat demanar un nou dictamen als serveis jurídics de la cambra. Els lletrats estudiaran si rebaixar o no els 175 escons de la majoria absoluta, clau en la investidura de Pedro Sánchez.\nD’aquesta forma, ha explicat Batet, es convocarà una nova mesa per a prendre quan calga els acords que siguen necessaris a partir del nou informe jurídic que ha encarregat als lletrats.\nLa presidenta ha insistit que hui s’ha acordat la suspensió dels “drets i deures dels parlamentaris” i que pel que fa al “còmput de majories” es tractarà en la següent reunió de la mesa. I ha puntualitzat que si els quatre diputats presos no renuncien a l’acta “seran diputats suspesos”.\nMeritxell Batet ha destacat que davant d’una “situació inèdita” com la que ha hagut d’afrontar per la situació dels quatre diputats catalans, s’ha buscat “salvaguardar” el poder legislatiu i “garantir” els drets dels parlamentaris.\nHa remarcat que ha procurat prendre les decisions corresponents “d’acord amb el dret i amb la màxima seguretat jurídica”, les quals en cap cas poden tindre caràcter polític o discrecional.\nPer això ha justificat l’escrit que va dirigir al Tribunal Suprem per a aclarir els dubtes sobre la suspensió, així com l’encàrrec de l’informe als lletrats, tenint en compte la “complexitat”, com de delicada és la qüestió i les “divergències” en els diversos escrits que les forces polítiques van adreçar a la mesa.\nEn aquest sentit, ha remarcat que l’encàrrec de l’informe ha sigut la decisió “més prudent, amb més garanties i amb major seguretat jurídica” que es podia prendre.\nA més de suspendre els diputats amb efecte del dia 21 de maig, quan van prendre possessió dels càrrecs en la sessió constitutiva del Congrés, la mesa ha comunicat l’acord al Tribunal Suprem i a la Fiscalia perquè puga prendre “les mesures oportunes\nEsquerra Republicana demanarà que es reconsidere la decisió\nEsquerra Republicana ha afirmat que presentarà una petició de reconsideració i sol·licitarà que es faça marxa enrere en la decisió de suspendre els diputats sobiranistes presos. El diputat Gabriel Rufián ha criticat en Twitter el paper que ha exercit la presidenta del Congrés, Meritxell Batet. Al respecte, ha afirmat "perquè tothom ho entenga, Marchena presideix la sala segona del Tribunal Suprem i també la mesa del Congrés". Oriol Junqueras també ha contestat diguent que denunciarà la seua situació i "la repressió de l'Estat espanyol" a Europa quan forme part del Parlament Europeu.\nYolanda Díaz afirma que el govern de coalició es troba en un moment “delicat” Ciutadans proposa una baixada d'impostos i ajudes als joves per a garantir una recuperació a llarg termini Alberto Rodríguez abandona Podem després de ser apartat del seu escó Yolanda Díaz: "Derogarem la reforma laboral malgrat totes les resistències" Zaplana demana que Villarejo declare després que el comissari afirmara que va rebre ordes del PSOE per a destruir-lo Unides Podem denuncia Batet per prevaricació Batet retira l’escó a Alberto Rodríguez (Unides Podem) L'Audiència de València absol Trenzano de falsedat documental El PP exigeix a Batet que complisca "hui mateix" la inhabilitació de Rodríguez


El Síndic marxa i demana al Consistori més transparència, eficàcia i atenció - somMollet\nEl Síndic marxa i demana al Consistori més transparència, eficàcia i atenció\nFrancisco Amaya ha deixat de ser el Síndic Personer de Mollet, després de cinc anys al capdavant d'aquesta institució. Dilluns, la sala de plens de l'ajuntament acollia la presentació de la memòria de 2008, que recull els 129 casos atesos.\nDijous, 22 de gener de 2009 | 08:00h\nEl 2008, el Síndic va actuar en 129 casos, dels quals 82 eren consultes, 2 actuacions d’ofici i 45 queixes. D’aquestes, 20 encara estan en tràmit, 7 han estat solucionades, 4 no admeses i 6 derivades. L'àmbit del consum va ser el que va generar més consultes seguit de les relacionades amb l'urbanisme.\nEl defensor del poble molletà també feia balanç de la seva trajectòria al càrrec que ell mateix va inaugurar l’any 2003. Amaya concloïa la seva exposició amb algunes recomanacions a l’Ajuntament: “transparència en els processos administratius […] i en la contractació de les empreses de serveis. L’eficàcia en l’atenció i el servei als ciutadans, […] en la preocupació pels més dèbils i amb necessitats”.\nEl Síndic reconeixia que la seva funció s’ha anat descobrint en aquests cinc anys. “Encara que el ciutadà no tingui raó, he estat al seu costat, tot i que no he demanat res que no fos lògic”, assegurava. Amaya, davant els elogis que rebia de tots els grups municipals, deia: “no sóc especial, però sí que m’estimo la gent i el meu poble”. Per això, explicava que vol continuar treballant pels drets humans i demanava un bon tracte pel nou síndic, que encara s’ha de triar. L’alcalde, Josep Monràs, li agraïa “l’excel·lent tasca de mediació” i assegurava que la ciutadania “hi ha trobat el caliu d’una persona propera”.


Notícies | Clínica Dental Gaudí | Castellbisbal\n- Els nens opinen\nCompromís amb el pacient\n- Compromís amb el pacient\nObrim l’11 de maig. Amb cita prèvia.\nEl país del silenci (hora del conte Dental Gaudí)\nEl drac del riu (hora del conte Dental Gaudí)\nLa Dra. Neus convidada a parlar d’emprenedoria\nHora del conte: Borrissol i el món de colors (patrocinat per Dental Gaudí)\nDental Gaudí patrocina l’hora del conte: Nyam et menjaré!\nNou curs d’emblanquiment dental de la Dra. Neus Sancho\nCurs d’estètica dental amb Sidney Kina i August Bruguera\nHora del conte: La casa de la mosca fosca\nBatucada solidària a favor de Somriures Valents\nL’Escola Bressol Peuets, visita Dental Gaudí\nSuc de contes, amb el patrocini de Dental Gaudí\nRepartim 3.000 € en premis!\nResum de la XIV Pedalada nocturna de Castellbisbal 2016\nEl comerç local regala entrades per a la piscina\nDental Gaudí dóna suport al torneig 24 hores bàsquet\nDonatiu per als refugiats a Grècia\nLa Dra. Neus Sancho a la Jornada d’emblanquiment dental\nContes a dojo, amb el patrocini de Dental Gaudí\nDental Gaudí patrocina la 6a Cursa de Muntanya de Castellbisbal\nDental Gaudí patrocina l’Hora del conte\nEl Club Korfbal Castellbisbal guanya la Supercopa catalana.\nEstem d’aniversari: 11 anys a Castellbisbal\nXerrada informativa per a pares i mares a La Caseta\nLa Dra. Neus Sancho, ponent al Centro de Estudios Odonto Estomatológicos\nEl repte de mantenir les dents a la vellesa\nDental Gaudí dóna suport al Club Korfball Castellbisbal\nDental Gaudí i l’Hora del Conte: Els sons de l’Univers\nXerrada informativa per a pares i mares a Nostre Jardí\nL’escola bressol Peuets visita Dental Gaudí\nXerrada informativa per a pares i mares a l’escola bressol Peuets\nLa Dra. Neus Sancho assisteix a un curs d’estratificació en compòsit\nAmb la teva salut no hi juguis. Obre bé els ulls abans d’obrir la boca!\nLa Dra. Neus Sancho assisteix a un curs de cirurgia preprotèsica\nNo Piquis! Obre bé els ulls abans d’obrir la boca.\nTens por al dentista? La sedació conscient és la millor solució!\nDental Gaudí i l’Hora del conte: En Tastaolletes\nCelebrem la Festa Major 2014\nA partir de l’11 de maig, i de forma gradual, tornem a atendre pacients amb totes les mesures de protecció. Sempre amb cita prèvia. Abans d’acudir a la clínica heu de demanar cita per correu electrònic a l’adreça info@dentalgaudi.com, per WhatsApp al 647 571 778 o per telèfon al 937 739 055.\nPer tal de garantir la salut dels nostres pacients i la del nostre personal, i fins a nou avís:\nNomés atenem amb cita prèvia. Abans d’acudir a la clínica heu de demanar cita per correu electrònic a info@dentalgaudi.com o per WhatsApp al 647 571 778.\nSi us plau, veniu a l’hora exacte que se us ha citat, per minimitzar el temps d’espera.\nEn cas que no aviseu de la necessitat de reprogramar la visita, arribeu en retard o no hi assistiu, aquesta quedarà immediatament anul·lada.\nL’anul·lació sense justificació de visites programades tindrà una penalització de 20 €.\nPer motius sanitaris, no es permet l’ús del lavabo ni del rentamans, tampoc per raspallar-se les dents.\nUn cop estigueu a la consulta, seguiu les indicacions del personal.\nNotícia actualitzada el 04/05/2020.\nPosted in Notícies by Xavier Font Ferrer\nHora del conte patrocinada per Dental Gaudí. A càrrec del músic i actor Pau Tarruell, de la companyia Bufanúvols. A la Biblioteca de Castellbisbal Josep Mateu i Miró.\nL´espectacle El país del silenci és un conte pedagògic en el qual un pastor que viu a les muntanyes en un entorn silenciós, de pau i de vida en harmonia amb la natura, s´atansa a la vida urbana per donar fe del silenci i de la convivència i relació d’amistat que té amb els animals que viuen en el seu entorn. El pastor ens ensenyarà com arriba a parlar amb els animals a través del so i de la música que produeix amb instruments construïts amb canyes i fustes del bosc.\nNotícia actualizada el 26/10/2019.\nPosted in Notícies by Dental Gaudí\nA Dental Gaudí ens agrada recolzar la cultura adreçada als més petits i, com ja és habitual, hem esponsoritzat una nova edició de l’Hora del conte de la Biblioteca de Castellbisbal Josep Mateu i Miró.\nL’Eva Gonzàlez Asensio, alter ego de La Marieta, una pagesa dolça i divertida, ens ha narrat el conte El drac del riu. Ambientada en el castell de les mil torres, on el bruixot i la bruixota hi fan de les seves, i on només el poder de la rosa blava podrà trencar l’encanteri… El drac del riu es un conte tradicional, amb prínceps i princeses, reis i reines, fades i mags, bruixes i bruixots, soldats, pirates, un drac, un riu, uns gats…, que introdueix els nens i nenes en el màgic món de la representació teatral.\nEl drac del riu (hora del conte patrocinada per Dental Gaudí).\nNotícia actualitzada el 27/05/2019.\nLa Neus Sancho, directora tècnica de Dental Gaudí, ha estat convidada a parlar sobre emprenedoria als alumnes de batxillerat de l’Escola Pia de Nostra Senyora, en el marc de les II Jornades d’emprenedoria organitzades per aquesta escola de Barcelona.\nLa jornada, celebrada un dia abans del 8 de març, Dia Internacional de les Dones, ha donat altaveu a nou dones emprenedores que han explicat als alumnes d’entre 16 i 18 anys la seva trajectòria professional.\nNotícia publicada el 07/03/2019.\nDental Gaudí i el Club Bàsquet Castellbisbal signen un contracte de patrocini publicitari per tres temporades, fins l’any 2021.\nD’aquesta manera, el Club Bàsquet Castellbisbal rep un incentiu econòmic per promoure les escoles de bàsquet, especialment el projecte castellBALLescoles, i els equips oficials de promoció conformats pels quadres d’edat premini, mini, preinfantil, infantil i cadet.\nDental Gaudí, amb aquest acord, dona suport a la tasca del Club Bàsquet Castellbisbal i recolza els valors intrínsecs a la pràctica de l’esport del bàsquet, com són el benestar, la salut, la higiene, la cura personal, la cultura de l’esforç, la superació personal, el respecte… valors que compartim.\nEl compromís social de Dental Gaudí amb Castellbisbal va més enllà, i també patrocina dues sessions anuals de l’Hora del conte de la Biblioteca municipal Josep Mateu i Miró i el Club Korfbal Castellbisbal.\nNotícia actualitzada el 21/11/2018.\nA la Biblioteca de Castellbisbal. Josep Mateu i Miró, amb el patrocini de Dental Gaudí.\nBORRISSOL I EL MÓN DE COLORS\nConte musical de proximitat creat per Alquímia Musical on els infants acompanyen el protagonista en el descobriment d’un nou món.\nUna captivadora història amb un grapat de personatges, dissenyats tenint en compte l’univers simbòlic de l’infant. Amb un repertori d’inspiradores cançons creades per a l’espectacle i interpretades pels divertits personatges protagonistes.\nSINOPSIS DEL CONTE:\nEn Borrissol viu en el planeta Negre i Blanc. Empès per la seva curiositat en Borrissol, viatja damunt d’un estel fugaç fins al Planeta dels Colors. Allà descobrirà un nou món ple de color. Descobrirà també l’amistat de la flor Gertrudis i la Cuca Xiruca… A cada descobriment, en Borrissol es va transformant per dins i per fora. El Follet Coloraina prepararà la Poció Màgica Cromàtica que pintarà a en Borrissol dels colors que ja té dins del seu cor.\nEntre els assistents s’ha sortejat un llibre i el cd “Cançons de conte” que recull algunes de les cançons que Alquímia Musical cantarà en directe.\nBorrissol i el món dels colors, d’Alquímia Musical (patrocinat per Dental Gaudí).\nNotícia actualitzada el 28/10/2018\nNYAM ET MENJARÉ!\nDissabte, 25 de novembre de 2017, a les 12 h, a la Biblioteca de Castellbisbal. Josep Mateu i Miró.\nContes sobre llops, cocodrils i altres bestioletes que estan desitjant de fer-te una bona queixalada!!! Estàs preparat/ada?\nSuc de Contes de Núria Alonso, amb el patrocini de Dental Gaudí.\nCURS TEÒRIC-PRÀCTIC D’EMBLANQUIMENT DENTAL\nPONENT: Dra. Neus Sancho (Dental Gaudí).\nDATES: Dissabte, 7 d’octubre de 2017, de 9 a 14 h.\nLLOC: AHIADEC (C. de Llançà 34, Barcelona)\n– Socis AHIADEC: 25 € (Després del 27-09-2017, 30 €)\n– Estudiants GSHD o TCAI: 30 € (Després del 27-09-2017, 36 €)\n– No socis: 70 € (Després del 27-09-2017, 84 €)\nL’objectiu d’aquest curs és aprofundir i resoldre els dubtes que cada un dels professionals pugui tenir sobre la pràctica diària de l’emblanquiment dental.\n1. Diagnòstic i pronòstic del tractament. Avaluació del color dental. Casos clínics.\n2. Selecció del material i de la concentració per a que el pacient faci o continuï el tractament a casa.\n3. Maneig de la sensibilitat preoperatòria, durant el tractament i postoperatòria.\n4. Instruccions postemblanquiment i consells al pacient.\nPART PRÀCTICA I DEMOSTRACIÓ A CÀRREC DE LA PONENT:\n5. Realització d’un emblanquiment en clínica amb aïllament relatiu.\nINSCRIPCIONS (codi curs 714)\nPosted in Notícies by Dental Gaudí | Tags: Castellbisbal, clínica, curs, curso, dentista\nDental Gaudí és establiment col·laborador del Voluntariat per la llengua (VxL), un programa per practicar català a través de la conversa. Els establiments col·laboradors són més de 3.000 comerços, bars, restaurants, etc. on, a més de parlar-te en català, t’ajudarem a practicar-lo. Vols parlar català? Vine a Dental Gaudí i et donarem conversa.\nActualitzat el 12/05/2017.\nA Dental Gaudí invertim part del nostre temps i recursos en rebre formació mèdica continuada. És un deure ètic que tenim envers els nostres pacients, per així oferir-vos un servei de màxima professionalitat.\nI en aquesta ocasió, la Dra. Neus Sancho es va desplaçar a Madrid el passat 5 i 6 de maig per estar al dia, en qüestió d’estètica dental, de les últimes tècniques restauradores ceràmiques mínimament invasives. Un curs excepcional impartit per dues de les figures més influents en el sector de l’odontologia mundial: Sidney Kina i August Bruguera.\nActualitzat el 7/5/2017.\nDental Gaudí renova el seu compromís amb la Biblioteca Josep Mateu i Miró de Castellbisbal esponsorizant dues hores del conte aquest 2017.\nEl primer conte serà explicat el dissabte 25 de març de 2017, a les 12 h, a la mateixa biblioteca. Els nostres amics de Alquímia Musical ens faran una versió musical del conte La Casa de la Mosca Fosca, amb un grapat de personatges representats per titelles i un munt de cançons originals, interpretades en directe i acompanyades pel piano. Una proposta divertida i amb molt de ritme que connecta amb tot el públic familiar, i especialment indicat per a nens de 3 a 8 anys. No us ho perdeu!\nPublicat el 07/02/2017.\nEl dissabte 21 de gener del 2017, a les 11 h, al pati de l’Ajuntament de Castellbisbal, ha tingut lloc la 4a rePercussió organitzada pels Kastukats, el grup de tabalers de Castellbisbal, i amb la participació de tabalers vinguts d’arreu del país. Un espectacle gratuït i solidari, doncs, com ja és costum, els Kastukats han aprofitat la trobada per recaptar fons a favor d’una ONG.\nS’hi ha celebrat una rifa solidària, a la que Dental Gaudí hi ha aportat dos “Vals regal”. Enguany l’objectiu ha estat ajudar a Duchenne Somriures Valents, una associació sense ànim de lucre que treballa a benefici de l’Hospital Sant Joan de Déu de Barcelona per a promoure la investigació de les malalties minoritàries de Duchenne i Becker, sense cura a dia d’avui.\nActualitzat el 24/01/2017\nSe’ns cau la baba amb aquests menuts! L’Escola Bressol Peuets ha fet la seva visita anual a Dental Gaudi, en el marc de la seva activitat “coneguem les professions”. Els petits han recorregut a peu els 30 metres que separen l’escola bressol de la clínica. Un cop a dins, la Dra. Neus Sancho els ha explicat què són les dents, per a què serveixen i com raspallar-les perquè “no s’espatllin”. I també la importància d’anar al dentista per “vigilar” que les dents creixen bé. Alguns fins i tot han pujat a la cadira dental i han pogut experimentar amb els instruments. Finalment, tots els menuts han estat obsequiats amb un raspall de dents.\nActualitzat el 30/11/2016.\nAquesta és la cinquena hora del conte que patrocina Dental Gaudí, i en aquesta ocasió ens ha fet especial il·lusió perquè el conte se surt de la temàtica habitual de fades i princeses. La Núria Alonso, de Suc de Contes, ens ha portat un conte enriquidor sobre els drets dels infants. I a través dels seus personatges, hem pogut conèixer altres nens i nenes que viuen d’una forma ben diferent a la nostra, a vegades en països molt llunyans, i d’altres en molt propers, però tots ells són nens que tenen els mateixos somnis que qualsevol nen de Castellbisbal.\nLa temàtica del conte ens ha servit també per explicar la tasca que està fent la ONG Acción Plantaria DSR, amb la qual Dental Gaudí hi col·labora.\nEl conte ha estat explicat el 26/11/2016 a la Biblioteca Josep Mateu i Miró de Castellbisbal.\nActualitzat el 26/11/2016.\nDel 7 de novembre al 24 de desembre de 2016, els pagaments que facis a Dental Gaudí i als comerços de Castellbisbal poden tenir premi.\nNomés cal que guardis els teus tiquets o factures de compra i els portis a l’Associació de botiguers i serveis de Castellbibal, a la Plaça de l’Església. Per cada 200 € acumulats en tiquets aconseguiràs un segell, fins a un màxim de cinc. Com més segells, més oportunitats tindràs de guanyar! Hi haurà cinc sortejos per valor de 1.000 €, 800 €, 600 €, 400 € i 200 €.\nEl sorteig serà el 29 de desembre. I l’entrega de premis es farà a la Plaça de l’Església el 30 de desembre al migdia. Durant l’entrega de premis hi haurà xocolatada i diverses actuacions.\nAquesta és una campanya de l’Associació de botiguers i serveis de Castellbibal amb el suport de l’Ajuntament de Castellbisbal i la participació de Dental Gaudí.\n| Publicat el 7/11/2016.\nEl Club Ciclista de Castellbisbal ha organitzat un any més la Pedalada Nocturna de Castellbisbal, popularment coneguda com La Nocturna, enguany amb la col·laboració de Dental Gaudí.\nEns ha agradat molt l’ambient festiu i amigable de la cursa, que en realitat no ho és, doncs no hi ha cronòmetre, ni podi de guanyadors. L’organització ho defineix com una trobada d’amics que s’ha anat fent gran, tot i que s’hi palpa l’esperit competiu d’alguns dels 300 participants.\nPocs minuts després de la sortida, els corredors i la cinquantena de voluntaris repartits pel recorregut, han estat sorpresos per una sobtada tempesta de llamps, vent i forta pluja que ens consta ha fet les delícies d’alguns corredors més aventurers i l’espantada d’alguns altres. Segur que per molts aquesta edició serà de les que queden gravades en el record.\nJa al final, els corredors han pogut escalfar-se amb les brases de la botifarrada que els esperava, i han participat en el sorteig de diversos obsequis dels patrocinadors.\nFelicitats al Club Ciclista de Castellbisbal per l’excel·lent organització! I fins l’any vinent!\nPD: Si voleu, podeu descarregar-vos els tracks de La Nocturna 2016 al web de Wikiloc en els següents enllaços: Recorregut llarg | Recorregut curt.\nLa Nocturna 2016\nActualitzat el 06/11/2016.\nTens ganes de piscina? Aquest mes de juliol a Dental Gaudí pots aconseguir les teves entrades gratis.\n“A l’estiu, el comerç es mulla” és la campanya que impulsa l’Ajuntament Castellbisbal en la qual es repartiran 200 entrades per al mes d’agost i 300 per al mes de setembre, per utilitzar en dies feiners a la piscina d’estiu de l’Illa esportiva de Castellbisbal.\nNomés cal bescanviar els tiquets de compra que s’efectuïn durant aquest mes de juliol a Dental Gaudí, o en algun dels comerços locals adherits a la campanya, i que, junts, sumin més de 50 €. Els tiquets de compra es podran bescanviar, fins al 31 de juliol, al propi Ajuntament Castellbisbal.\nSi tens visita a Dental Gaudí aquest mes de juliol, demana el teu tiquet.\n| Publicat el 07/07/2016.\nEl Club Bàsquet Castellbisbal ha organitzat la XIV edició del Torneig de 24 hores de bàsquet, per jugadors federats i no federats, siguin o no del Club. L’objectiu era passar un dia sencer jugant a bàsquet sense parar la nit de divendres a dissabte (de l’1 al 2 de juliol del 2016, al pavelló de l’Illa Esportiva de Castellbisbal).\nEl torneig ha inclòs dues competicions i un concurs de triples. Els més petits (fins a cadet) han disputat un campionat de 3×3 durant la primera franja del torneig, que ha inclòs un concurs de triples, un dels “plats forts” de la nit per la participació i la expectació que ha generat entre el nombrós públic assistent. A continuació s’ha celebrat un torneig en format clàssic de 5×5 pels majors de 16 anys.\nDental Gaudí hi ha estat present donant suport al campionat 3×3 i també al concurs de triples, renovant d’aquesta manera el seu compromís amb el Club Bàsquet Castellbisbal.\nPel que fa al quadre d’honor, els guanyadors del torneig 3c3 han estat Los Hermanos Chooff (en categoria Mini), BALS2F (categoria Pre-Infantil) i We are one (categoria infantil). I els guanyadors del concurs de triples han estat Iker López (en categoria Mini), Pau López (categoria Pre-infantil), Martí Pastaller (en categoria Infantil) i Arnau Mas (categoria cadet).\nActualitzat el 05/07/2016\nEls nostres amics de Dentistas Sobre Ruedas Barcelona (DSR) marxen cap a Grècia per donar assistència als camps de persones refugiades. I Dental Gaudí i treballadors hem fet un petit donatiu de material dental vari i també de primera necessitat com són bolquers, llet en pols, biberons, joguines… S’hi ha afegit la Maria Balcells, de l’extinta sabateria Nins, amb una generosa aportació de sabates per a infants. DSR assistirà a l’EKO-CAMP, prop de les carpes de Metges Sense Fronteres, en un viatge de presa de contacte i preparatori de properes expedicions.\n| Publicat el 06/06/2016.\nLa Dra. Neus Sancho ha assistit a la XIII Jornada d’emblanquiment dental celebrada a la Universitat Internacional de Catalunya. A la foto podem veure a la Dra. Neus Sancho acompanyada per directius de dues de les marques d’emblanquiment dental més importants a nivell mundial, el Sr. Yann Karafka de SDI (a l’esquerra) i el Sr. José Luís Gómez Derch d’Ultradent. És com si la Neus hagués tingut l’habilitat de reunir en una mateixa foto a directius de Coca-Cola i Pepsi.\n|Publicat el 30/04/2016.\nA tocar de Correus\nAv. Arquitecte Gaudí, 31, 08755 Castellbisbal\nClínica Dental Gaudí | Avís legal


El grup socialdemòcrata denuncia la contractació de Vincles per valorar els compromisos de jubilació a l'administració - FÒRUM.ad\nEl grup socialdemòcrata denuncia la contractació de Vincles per valorar els compromisos de jubilació a l’administració\nOn: 16/07/14 14:58\nEl Grup socialdemòcrata ha denunciat en un comunicat que una empresa relacionada amb una\nentitat bancària del país que manté vincles amb el ministre de Finances disposi d’informació privilegiada sobre els funcionaris de l’Administració.\nLa consellera del Grup parlamentari socialdemòcrata, Mariona González, ha presentat una demanda d’informació en la què sol·licita al Govern que li entregui una còpia del contracte d’adjudicació a l’empresa Vincles per a dur a terme els treballs de valoració dels compromisos de jubilació de l’executiu en relació al projecte de llei qualificada de creació i regulació del pla de pensions de la funció pública.\nEls socialdemòcrates “tenen dubtes sobre un procés d’adjudicació opac i mancat de transparència” i en volen conèixer tots els detalls. L’empresa en qüestió i el grup al que pertany disposa d’una informació extraordinària i molt valuosa per l’exercici de les seves activitats empresarials.\nAmb la documentació que acompanya el Projecte de llei qualificada de creació i de regulació del pla de pensions de la funció pública, s’inclou un document amb data 5 de juny del 2012, elaborat per l’empresa Vincles i titulat “Valoració actuarial dels compromisos de jubilació del Govern d’Andorra”. Aquesta valoració actuarial va ser sol·licitada pel Govern d’Andorra en el marc dels treballs de la reforma de les pensions de jubilació de l’Administració General i distribuïda posteriorment a tots els sindicats de l’Administració General.\nDavant de “l’opacitat en que s’ha produït aquest procés d’adjudicació per part del Govern”, a més del citat contracte, els socialdemòcrates reclamen el document de demanda de pressupost del Govern d’Andorra a l’empresa Vincles i a altres empreses per a l’elaboració de l’estudi actuarial i el plec de bases de condicions tècniques i administratives per a la realització de l’estudi actuarial.\nD’altra banda, el grup socialdemòcrata denuncia queuna empresa relacionada amb una entitat bancària del país que manté vincles amb el ministre de Finances, disposi d’una informació privilegiada sobre els funcionaris de l’Administració que li permetrà optar a guanyar els concursos que es licitaran en cas que s’aprovi la llei”. En aquest sentit, González també demana que se li entreguin les condicions sobre el tractament de les dades personals dels funcionaris per part de l’empresa Vincles així com el model de formulari en el que els funcionaris accepten cedir les seves dades de retribució\nsalarial, així com antiguitat o edat a una empresa externa per a l’elaboració de l’estudi actuarial.\nTambé cal recordar que Vincles va ser l’empresa encarregada de fer l’informe actuarial sobre les pensions de la CASS i ja disposa de les dades de tots els cotitzants d’Andorra gràcies a aquest estudi. A més, com ha quedat demostrat i reconegut pel propi Govern, “es va equivocar enormement en les seves previsions”.\nDavant d’aquests fets que “el nostre grup considera molt greus, volem conèixer les circumstàncies i justificacions perquè el Govern ha fet aquesta adjudicació a aquesta empresa i és per això que fem aquesta bateria de demandes per aclarir els detalls d’una adjudicació fosca i opaca”.\nPrevious Post: La Temporada de Teatre comptabilitza més de 2.000 espectadors\nNext Post: Sortida “Explora, observa i descobreix les Valls del Comapedrosa”


"Contra la xenofobia i el discurs de l'odi. A propósit de la Pandèmia" de Salvador Carrasco - gitanos.cat\n"Contra la xenofobia i el discurs de l'odi. A propósit de la Pandèmia" de Salvador Carrasco\nCONTRA LA XENOFOBIA I EL DISCURS DE L’ODI. A propósit de la Pandèmia.\nEn expressió de F. Braudel (1984) les grans epidèmies han alterat, al llarg de la historia, les estructures de la vida quotidiana de de la ciutadanía. Tenía raó¡. Al moment de preguntar-nos per les conseqüències del Coronavirus no estarà de\nmés que mirem, ni que sigui per un moment, al passat. Avui la pandemia està causant un dolor immés i un abatiment general; un nombre molt elevat d’ infectats i morts; un sistema sanitari públic desbordat; un augment enorme de la pobresa, ja avui severa i anclada; un increment exponencial de les desigualtats, en tots els àmbits de la vida. I, finalment, un notable increment de les tendències populistes i les ja ben conegudes expressions de l’alterofòbia, en totes les seves manifestacions.\nEfectivament, com escribía no fa gaire, Enric Batista, caporal dels mossos d’esquadra, no ha faltat gent indesitjable en aquests dies “que han tret del seu interior els seus més macabres sentiments de racisme i xenofòbia”.\nEl passat dia 8 de maig, António Guterres, director gveneral de l’ ONU advertía “contra el virus i el discurs de l’odi a tot el món”: “la pandèmia continua desencadenant una onada d’ odi i xenofobia, buscant bocs expiatoris i fomentar la por “.\nEl “Consell per a l’ Eliminació de la Discriminació Racial i Ètnica”, del Ministeri d’Igualtat de l’Estat Espanyol, el proppassat 13 d’abril, manifestava una gran preocupació\n“ante el incremento de los incidentes de discriminación, rechazo y odio que se han\nproducido contra determinados grupos étnicos o raciales, en especial contra el pueblo gitano y la comunidad asiática, en el actual contexto de crisis sanitaria, social y económica. entre los que nos produce especial preocupación el tratamiento mediático racista, antigitano y xenófobo que se está produciendo por parte de algunos medios de comunicación, con noticias sobre el origen de la propagación de la enfermedad o supuestos incumplimientos de la cuarentena que aluden al origen étnico, racial o nacional de las personas implicadas”.\nAquest Consell fa set Recomanacions:\nEvitar discursos discriminatoris i l’estigmatizació de colectius.\nFrenar la difusió de noticies falses i discursos d’odi racista.\nGarantir la igualtat de trate per part de les administracions públiques a totes les persones independentment del su origen racial o étnico i la seva situació administrativa.\nPrestar especial atenció als colectius més vulnerables i discriminats.\nCrear xarxes de solidaritat ciutadana.\nDenunciar les situacions de discriminació, tant própies com alienes.\nImpulsar polítiques d’igualtat des del conjunt de les administracions.\nNo pot ser més inquietant el que estem veient i patint. Hem de ser ferms davant actituds, actes i expressions xenòfobes i racistas. Als prejudicis racials i als estereotips, propis i aliens, només els podrem vencer des d’una acció concertada del conjunt de la ciutadania en els carrers, en les escoles, en les nostres llars, en els mitjans de comunicació i les xarxes, a tot arreu.\nSalvador Carrasco Calvo (Catedràtic de Sociologia, UB)\nTags: Actualitat, opinió\nPésame a la familia de Rociana


Marlaska ascendeix a cap de l'Estat Major el guàrdia civil del "lapsus" dels falsos rumors\nEl ministre de l'Interior continua renovant la cúpula de la Guàrdia Civil després de la destitució del coronel Pérez de los Cobos\nRedacció 26/06/2020 - 14.12 Actualitzat 06/07/2020 - 09.47\nEl general José Manuel Santiago Marín, cap de l'Estat Major de la Guàrdia civil, en una imatge d'arxiu (EFE/José María Cuadrado Jiménez)\nEl ministre de l'Interior, Fernando Grande-Marlaska, ascendeix a cap de l'Estat Major de la Guàrdia Civil el general de brigada José Manuel Santiago Marín.\nAquest comandament va protagonitzar una polèmica en plena crisi sanitària quan, en una roda de premsa al palau de La Moncloa el 19 d'abril, va assegurar que el cos estava treballant per minimitzar el clima contrari a la gestió que estava fent el govern espanyol de la pandèmia.\nFins ara, el general Santiago Marín ocupava el càrrec de forma interina des de la jubilació del general José Luis Arranz. Des del ministeri argumenten que el relleu és un procediment habitual amb què el general Santiago ocuparà un càrrec de ple dret.\nEl PP va demanar la compareixença al Congrés del ministre de l'Interior, Fernando Grande-Marlaska, per donar explicacions després d'aquestes declaracions del general José Manuel Santiago Marín. La portaveu popular, Cayetana Álvarez de Toledo, va dir que eren "una prova dramàtica de la capacitat del govern per podrir les institucions".\nLa confirmació de Santiago Marín com a nou cap de l'Estat Major de la Guàrdia Civil es fa a proposta de la directora general d'aquest cos militaritzat, María Gámez, i compta amb el beneplàcit del secretari d'estat de Seguretat.\nA més del de José Manuel Santiago Marín, el BOE publica aquest divendres altres nomenaments i relleus en la cúpula de la Guàrdia Civil després d'una remodelació del cos en el context del cessament del coronel Diego Pérez de los Cobos per l'informe judicial del 8M a Madrid. El general Valentín Díaz serà el nou cap dels Serveis d'Informació de la Guàrdia Civil i el coronel Moisés González Sesma serà el segon cap de l'Estat Major del cos.


GreenTree Inn Neimenggu Tongliao Railway Station Jianguo Road Express Hotel Tongliao Xina - Ofertes d'hotels amb els MILLORS DESCOMPTES EN LÍNIA\nVeure tots els 124 allotjaments a Tongliao.\nHorqin district drive-way and new street intersection, Tongliao, Tongliao, Xina, 028000 - Veure al mapa\nTé alguna pregunta per a GreenTree Inn Neimenggu Tongliao Railway Station Jianguo Road Express Hotel?\nMés informació sobre GreenTree Inn Neimenggu Tongliao Railway Station Jianguo Road Express Hotel\nAl visitar Tongliao, vosté es sentirà com a casa a GreenTree Inn Neimenggu Tongliao Railway Station J, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nGreenTree Inn Neimenggu Tongliao Railway Station J ofereix un servei impecable i compleix amb totes les exigències dels més experimentats viatgers. Per a la comoditat i comfort dels seus clients, l'hotel ofereix Wi-Fi gratuït en totes les habitacions, magatzem d'equipatge, Zones públiques amb Wi-Fi, servei d'habitacions, caixa forta.\nGreenTree Inn Neimenggu Tongliao Railway Station J té 75 habitacions, totes amoblades amb gust per tal d'oferir comforts com accés a internet (sense fils), connexió sense fils a internet (cortesia), aire condicionat, escriptori, telèfon. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a GreenTree Inn Neimenggu Tongliao Railway Station J.


Bloc Empotrat: "La route de Riguel" i "Les nuages de Maguellan"\n-Ressenya: La d'en Luichy: Pierre de Lys\n-Orientació/època: Vam anar a principis de juny i vam estar a l'ombra fins a mig matí amb vent fred. Després solet que vam agraïr. Es un lloc ideal des de maig fins a octubre.\n-Aproximació: Deixem el cotxe al parking que hi ha després del congost i caminem fins la segona tirolina. Les parets queden just a l'esquerra de la tirolina. Millor portar una politja per no fer malbé mosquetons. Nosaltres duiem unes d'aquestes de 2 euros i van anar prou bé.\n-Material: Vies totalment equipades. Vaig posar un alien gris un moment perquè em vaig ginyar a un pas, pero el parabolt estava a 1 m.\n-Via: Les nuages de Maguellan es una via de 2 llargs guapissims. Molta verticalitat per tractar-se de cinquens. A nosaltres però ens va semblar més dur ;-). Pels amants de l'Ao la via està ben equipada i als passets més dificils es pot guarrejar...\nLa Route de Riguel Es una via una mica més dura, tot i que també es deixa guarrejar bé. Té un pas clau de 6b que ens va semblar més dur. Potser no vam saber trobar-li el pas. En A0 passa com un bon vi! La via és encara més guapa, amb bastanta fisura per ma i per peu. Dificultat obligada V+/6a.\n-Descèns: Rapel fins peu de via.\nPublicat per Bloc Empotrat a 21:31